Okresná prokuratúra Bratislava IV 
Hanulova 9/A, 844 61 Bratislava 4	

Číslo: 1 Pv 174/14/1104	Bratislava IV, 10.09.2015 
EEČ : 2-11-62-2015

U Z N E S E N I E

Trestná vec:	obv. XXXXX 
Trestný čin:	Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Bratislava IV

Podľa § 217 odsek 1 Trestného poriadku vyslovujem, že obvinený:
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX, Slovensko
	väzba: nie 
ktorý je trestne stíhaný pre trestný čin:
- Prečin Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Bratislava IV zo dňa 30.7.2014 spisová značka 1 Pv 174/14/1104, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia $217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Dňa XXXXX okolo XXXXX h v XXXXX, na XXXXX, pri
záhradkárskej osade prechovával pre vlastné použitie v osobnom motorovom
vozidle Fiat Doblo EČ: XXXXX plastové vrecko obsahujúce vysušenú rastlinu
rodu Cannabis (Konopa) o hmotnosti 906 mg obsahujúcu viac ako 30 mg účinnej
látky tetrahydrocanabinolu, čo je množstvo zodpovedajúce trom obvykle
jednorazovým dávkam drogy, pričom rastliny rodu Cannabis sú v zmysle zákona č.
139/1998 Z.z. o omamných látkach, psychotropných látkach a prípravkoch
zaradené do I. skupiny omamných látok a následne uvedenú látku obvinený vydal
členom policajnej hliadky.

Uznesením prokurátora Okresnej prokuratúry Bratislava IV zo dňa 30.7.2014, spisová značka 1 Pv 174/14/1104 bola určená skúšobná doba pre jednotlivých obvinených nasledovne: 
1. XXXXX, dátum narodenia: XXXXX  
	16 mesiacov
 
Odôvodnenie: 
	Prokurátorka Okresnej prokuratúry Bratislava IV dňa 30.07.2014 uznesením sp. zn. 1Pv 174/14/1104 podmienečne zastavila trestné stíhanie obvineného XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona na vyššie uvedenom skutkovom základe. 
Uznesenie o podmienečnom zastavení trestného stíhania nadobudlo právoplatnosť dňa 05.08.2014, pričom obvinenému plynula 12-mesačná skúšobná doba do 05.08.2015. Po jej uplynutí prokurátorka skúmala podmienky pre ďalšie rozhodnutie vo veci a zadovážila správy a posudky na osobu obvineného. 
Zo správy Obvodného oddelenia Policajného zboru XXXXX vyplynulo, že od roku 2013 na tomto oddelení neviedli priestupkové konanie voči XXXXX. V mieste bydliska nepožíva nadmerne alkohol, nemajú o ňom žiadne negatívne informácie, často je odcestovaný za prácou mimo bydliska. 
V registri trestov obvinený nemá žiadny novší záznam po rozhodnutí o podmienečnom zastavení trestného stíhania v tejto trestnej veci. 
Z lustrácie Avízo vyplýva, že obvinený XXXXX nie je v súčasnosti trestne stíhaný inou súčasťou Policajného zboru. 
V evidencii priestupkov má 2 záznamy z roku 2012 a 2015 oba za priestupku spáchané na úseku cestnej premávky, pričom posledný z nich spáchal počas plynutia skúšobnej doby podmienečného zastavenia trestného stíhania. Za tento priestupok mu bola uložená bloková pokuta vo výške 30,-- €, pričom išlo o priestupok podľa § 8 ods. 1 zákona č. 8/2009 Z. z. (používanie bezpečnostných pásov), teda o priestupok menšej závažnosti. 
V rozhodnutí o podmienečnom zastavení trestného stíhania z 30.07.2014 nebola obvinenému uložená žiadna povinnosť ani obmedzenie. 
Vzhľadom na vyššie uvedené skutočnosti som toho názoru, že sú splnené podmienky pre rozhodnutie o osvedčení sa XXXXX v skúšobnej dobe, pričom drobný priestupok na úseku cestnej premávky nemôže byť dôvodom pre rozhodnutie o pokračovaní v jeho trestnom stíhaní. AJ zo správy miestneho policajného oddelenia vyplýva, že obvinený pracuje a od akéhokoľvek protiprávneho konania upustil a vedie riadny život, preto v jeho prípade podmienečné zastavenie trestného stíhania naplnilo svoj výchovný účel. 
Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
S poukazom na uvedené skutočnosti som rozhodla o osvedčení sa XXXXX v skúšobnej dobe podmienečného zastavenia trestného stíhania. 
doplňte odôvodnenie  
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

	JUDr. Monika Zámečníková 
	 prokurátorka